oc bg bg en ru bg ru bg ru bg bg bg bg bg ru uk bg hbs_cyr uk bg hbs_cyr oc bg ru bg bg bg bg bg bg bg bg bg bg bg bg bg bg bg ru es en es es bg bg en ru ru bg bg bg bg bg bg bg bg bg hbs_cyr bg bg bg bg en bg bg en ru en en en en en en en en bg bg bg bg bg bg bg bg bg bg bg ru bg en en en en en mk en ru en en bg bg ru it en ru bg sk en en en sk bg bg ru bg en en en en bg bg
Vanyu Krastevянуари 30, 2016май 25, 2016разкази, Uncategorized
5740 е номерът на неговия АК. Но не го нарича с тази безстрастна абревиатура. Предпочита Калашников, защото харесва руската потентност. Стиска твърдата му цев с ръка. Непохватно. Като новобранец. Не знае как се движи, но е чувал за мощните му тласъци. По-късно научава, че ушите звънват при изстрел. Сега се учи, че Калашников много лесно причинява болка. Перва неочаквано, ускорен от кожения ремък. Прави „смучки“ и щипе не на шега. Може много лошо да захапва пръста. Веднъж Калашников му цепна устните.
Влагата променя тялото му. Става на червени петна, които се махат с миришеща на струг смазка. От нея по пръстите му излизат твърди морави пъпки. Еритема мултиформе, според дежурния в лазарета. След две седмици узряват и той несъзнателно бели с нокти епидермиса им.
С Калашников той може да обелва 11 железни къса от гилзите им за една секунда. И да ги пуска в необходимата посока. С тях може да прониже някой, стига да не е по-далеч от около 650 метра. „Хуят ми изстрелва сперма на 65 сантиметра – казва веднъж, докато се крие зад спалното да пуши с другите новобранци. – Къде отиваш ти?“  После си прави труда да провери – мъжете се изпразват средно с 45 километра в час. Калашников изхвърля семето си с 3240. „Ако хуят ми може да изстрелва сперма с тази скорост…“, мисли си той докато стои неподвижно на вечерната проверка. Знамето най-накрая застава на върха на пилона след продължително скрибуцане.
Получава своя Калашников малко преди инструктажа. Кратко маршируване пред дежурния офицер и после на пейките в закрития камион. Обходът на поста е 94 крачки в едната посока. 94 изхрущявания по леда. После обратно. Понякога той си представя как идва врагът. Шумоли в храсталака, пуска фини сенки по оградата, като сонди. На трийсет и седмата крачка вдига Калашников и почва да превръща всичко в боляща кайма… когато внезапно вижда да се задава началникът на караула.
Обича да говори за своя АК и след уволнението. „Калашников е казачока на огнестрелните оръжия, да го знаеш – говори той, докато ритмично си боцка с вилицата. – И всеки мъж, ходил в казармата, помни завинаги номера му. На сън да го бутнеш ти го казва“
Тя го чува, но не го слуша. Шумоли нетърпеливо с роклята. С всичко може да се съгласи в момента. Само да си тръгнат от ресторанта. Възбудена и готова да се пробва с него. Танцуват малко, по-скоро неприлично. Тя го обвива с крака. Пъха ръката си зад границата на кожения му колан. Запомня завинаги датата на своята любовна среща. И очаква всичко да се повтаря всяка година, защото тази вечер той се движи неудържимо. Прави мощни тласъци и хапе устните й до кръв. Когато изстрелва семето си, чашите до леглото звънват.
На сутринта я ощипва не на шега по дупето. Вижда как се опитва да прикрива смучките с яката на ризата. На тръгване я ухапва по пръста. Вратата щраква и тя е вече навън.
Бременността променя тялото й. Усеща киселия мирис на вагината си. Кожата й е на тъмни петна, а бенките й стават по-големи и по-тъмни и има акне. Хормонална промяна, според дежурния гинеколог в клиниката. След две седмици акнето е толкова едро, че тя несъзнателно бели с нокът изтънелия епидермис.
Получава контракции малко преди термина. Кратко тътрене пред тревожния поглед на съседката и после на седалката на неговата кола. Площадката пред родилното е 12 крачки в едната посока. 12 изкънтявания по плочките. После обратно. Понякога той си представя как акушерките объркват нещо. Движат се като сенки из тъмните ъгли на родилното и тракат с острите си метални сонди. На деветата крачка вдига юмруци и започва да ги прави на кайма… когато внезапно вижда да се задава старшата сестра.
Ражда му се син. Той стиска мекото новородено с ръце. Непохватно. Като новобранец. На ръчицата забелязва синята гривна за идентификация. С номер 5740.
автомат, калашников, сериен номер
Предишна Darth Vader Cat
Публикувано от Vanyu Krastev
Покажи всички публикации от Vanyu Krastev
Въведете коментара си тук…
Попълнете полетата по-долу или кликнете върху икона, за да влезете:
Имейл (Адресът няма да бъде публикуван)
В момента коментирате, използвайки вашия профил WordPress.com. ( Излизане /  Промяна )
В момента коментирате, използвайки вашия профил Twitter. ( Излизане /  Промяна )
В момента коментирате, използвайки вашия профил Facebook. ( Излизане /  Промяна )
Известяване за нови коментари по имейл.
Известяване за нови публикации по e-mail.
Eyebombing Bulgaria в Instagram
Eyebombing Bulgaria #eyebombing #streetart #urbanart #googlyeyes #faces #bulgaria #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #streetart #urbanart #googlyeyes #faces #bulgaria #eye #faces
Eyebombing Bulgaria #eyebombing #googlyeyes #faces #bulgaria #urbanart #urban #streetart #street #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #googlyeyes #faces #bulgaria #eye #streetart #urbanart
Харесай фен страницата във Facebook
Харесай фен страницата във Facebook
Глинена пещ на плажа (първо издание)
Глинена пещ на плажа (второ издание)
Глинена пещ на плажа (трето издание)
Глинена пещ на плажа (четвърто издание)
Дзен и изкуството да хванеш къра
Шешкинград – начин на живеене, който ще ви изненада и разтърси
Трансформация на стария социалистически кибрит
Видео към парчето Gaddamnbeat (Punkt 2018) на артистите от Backpullver
suck in the experience
Enter your email address to follow this blog and receive notifications of new posts by email.
Join 85 other followers
Join 85 other followers
Already have a WordPress.com account? Log in now.
View post in Reader
%d блогъра харесват това: